(ως. Συλλογικότητα Νομικών «Αντινοµία» 
ος 16 )μἱγ αἱ 16:27 .ὢ 


Συλλογικότητα Νομικών «Αντινοµία» 


Η ανάγκη για τη δηµιουργία µιας κινηµατικής ομάδας νομικών 
εγεννήθηκε µετά την καταστολή (µε εξώδικα τζαι ποινικές διώξεις) των 
αντιρατσιστικών πορειών του Μάη του 2020. Η αρχική ιδέα ήταν ο 
συντονισμός τζαι η συνεργασία μεταξύ νομικών για την έκδοση µιας 
μπροσούρας για τα δικαιώµατα του της διαδηλωτή τριάς. Κύριος 
σκοπός µας ήταν η επιστράτευση της νομικής επιστήµης προς το 
συμφέρον του κινήµατος, µέσω της νομικής ενημέρωσης των 
διαδηλωτών τριών για τα δικαιώµατα τους σε περίπτωση παράνομης 
περιστολής τους τζαι εν γένει της συμβολής στην προετοιμασία σε 
περίπτωση κρατικής καταστολής. 


Τον Φεβρουάριο του 2021, λόγω της ανάγκης του κινήµατος «Ως Δαμέ» 
για νομική υποστήριξη προς αντιμετώπιση της κρατικής καταστολής, που 
εντάθηκε µε την πολιτική εργαλειοποίηση της πανδηµίας µέσω της κατά 
συρροής έκδοσης αυθαίρετων διαταγμάτων που απαγόρευαν απόλυτα 
τις διαδηλώσεις, εδράσαµε ως Οµάδα Νομικής Υποστήριξης «Ως Δαμέ» 
(ΟΝΥ) δημοσιεύοντας τα πρώτα µας κείµενα, στην ουσία ενημερωτικές 
μπροσούρες, που απευθύνοταν στους στις διαδηλωτές διαδηλώτριες 
στις πορείες του «Ως Δαμέ». Μετά την πρωτοφανή καταστολή της 
πρώτης διαδήλωσης του «Ώς Δαμέ» στις 13 Φεβρουαρίου, ως ΟΝΥ 
επροσπαθήσαµε να εξασφαλίσουµε νομική ενηµέρωση τζαι υποστήριξη 
σε συλληφθέντες τζαι τραυματίες τζαι να συνδράµουµε όσους ες 
επροτίθεντο να υποβάλουν καταγγελία στην Ανεξάρτητη Αρχή 
Διερεύνησης Ισχυρισμών και Παραπόνων κατά της Αστυνομίας (ΑΑΔΙΠΑ). 
Η συσσωρευµένη εμπειρία που αποκτήθηκε τον τελευταίο ένα χρόνο 
ζωής τούτης της πρωτοβουλίας τζαι ιδιαίτερα η εμπειρία µας ως ΟΝΥ, 
έδειξεν µας πως θα ήταν χρήσιμη η εντατικοποίηση τζαι εμβάθυνση της 
εναλλακτικής κριτικής νοµικής παρέμβασης στη κοινωνία τζαι η συνέχιση 
της νομικής υποστήριξης του κινήματος. Έτσι, ενώ συνεχίζουμε να 
στηρίζουμε νομικά το κίνηµα «Ώς Δαμέ», προχωρούµε στη δημιουργία 
της Συλλογικότητας Νομικών «Αντινοµία». 


«Συλλογικότητα» αφού οι αποφάσεις λαμβάνουνται συλλογικά τζαι 
ομόφωνα µέσω συνελεύσεων στη βάση οριζόντιων δομών. 


«Νομικών» γιατί απαρτίζεται που νομικούς τζαι ευελπιστά αφενός µέσω 
της χειραφετικής χρήσης του νομικού λεξιλογίου τζαι αφετέρου µέσω 
µιας αριστερής κριτικής στο νόµο τζαι την κυριαρχούσα ιδεολογία να 
ανοίξει χαραμάδες που θα επιτρέπουν κλεφτές µαθκιές στον άλλο κόσµο 
που εν εφικτός, σε µια δίκαιη κοινωνία χωρίς εκμετάλλευση ανθρώπου 
που άνθρωπο. 


«Αντινοµία» για τις εγγενείς αντινοµίες που προκύπτουν που τις 
διαφορετικές ερμηνείες του γράμματος του νόµου, την αντινοµία μεταξύ 
της υπόσχεσης ενός δικαιώματος τζαι της διάψευσης του στη 
πραγματικότητα λόγω των εκμεταλλευτικών σχέσεων του καπιταλισμού, 
της πατριαρχίας, του ρατσισμού τζαι κάθε δοµής εξουσίας τζαι 
καταπίεσης, την αντινοµία µιας αντικαπιταλιστικής συλλογικότητας που 
ὅὃρα µέσα στα πλαίσια του αστικού νομικού συστήµατος ενώ παράλληλα 
θέλει να το ανατρέψει, τζαι την αντι-νομία ως αντίθεση στο νόµο, στον 
αστικό νόµο που προάγει την εκμετάλλευση τζαι τη μιζέρια. 





